钦定古今图书集成/理学汇编/学行典/第113卷 > 易经 > 《系辞上》
## 钦定古今图书集成/理学汇编/学行典/第113卷 > 易经 > 《系辞上》

《吉凶》者、言乎其失得也。《悔吝》者、言乎其小疵也。《无咎》
者、善补过也。

〈大全〉龟山杨氏曰：“无咎”者，本有咎也。以其善补过，故“无咎。”　云峰胡氏曰：“前章言卦爻中吉凶悔吝之辞，未尝及无咎之辞，此章方及之。大抵不贵无过，而贵改过。无咎者，善补过也，圣人许人自新之意切矣。”